staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jinforma lill-Kamra kemm kien hemm persuni fil-Ministeru u fid-dekasteri kollha li jaqgħu taħt il-Ministeru tiegħu li jaħdmu fuq kuntratt tax-xogħol definittiv sal-aħħar tas-sena 2017? Jista' jindika kemm kuntratti hemm li huma minn sitt xhur għal sitt xhur, kemm minn sena għal sena, u kemm iktar? Jista' jindika kemm persuni kienu ta' sess maskil u kemm femminil? Ninforma lill-Onor. Interpellant li sal-aħħar tas-sena 2017, kien hemm 83 persuna li kellhom kuntratt ta' xogħol definittiv fil-Ministeru għall-Affarijiet Barranin u Promozzjoni tal-Kummerċ. Fost dawn kien hemm 46 li kellhom kuntratt minn sena sa sena filwaqt li 37 kellhom kuntratt ta' tliet snin. Fost il-persuni kollha li kellhom kuntratt definittiv, kien hemm 21-il persuna ta' sess femminili u 62 ta' sess maskili. Fi ħdan l-Ambaxxati ta' Malta kien hemm 65 persuna li jaħdmu fuq kuntratt tax-xogħol definittiv. Kien hemm kuntratt wieħed ta' sitt xhur għal sitt xhur (kuntratt ta' 6 xhur u wara jsir indefinit), kif ukoll 61 kuntratt validu għal sena li jiġġedded kull sena. Kien hemm ukoll żewġ kuntratti validi għal sentejn li jiġġeddu kull sentejn, u kuntratt wieħed li kien għal sena u ma jiġġeddidx. Minn dawn kien hemm 51 persuna ta' sess femminili u 14 ta' sess maskili. Ġewwa Trade Malta kien hemm żewġ impjegati fuq kuntratt tax-xogħol definittiv għal perjodu ta' 3 snin. Dawn kienu persuna ta' sess maskili u persuna ta' sess feminili.
MINISTERU GĦALL-AFFARIJIET BARRANIN U PROMOZZJONI TAL-KUMMERĊ – IMPJEGATI LI JAĦDMU FUQ KUNTRATT DEFINITTIV